open-index/open-wikipedia-markdown huggingface dataset:
कस्तूरबा गांधी राष्ट्रीय स्मारक न्यास

**कस्तूरबा गांधी राष्ट्रीय स्मारक न्यास** (अंग्रेजी:KASTURBA GANDHI NATIONAL MEMORIAL TRUST) कस्तूरबा गांधी की स्मृति में स्थापित एक न्यास है। यह मध्य प्रदेश के इन्दौर में स्थित है। यही एकमात्र ऐसा न्यास है, जिसे महात्मा गांधी ने स्वयं स्थापित किया था। १९४४ में कस्तूरबा गांधी के निधन के पश्चात गांधीजी ने अपने जन्मदिवस पर सारे देश से एकत्रित एक करोड़ 75 लाख 30 हजार रुपए की राशि से इस न्यास की स्थापना की थी। इसके पहले अध्यक्ष स्वयं गांधीजी रहे। इस न्यास द्वारा देश भर में ग्रामीण विकास व महिलाओं से संबंधित कई कार्यक्रम चलाए जा रहे हैं। कस्तूरबा ग्राम में अभी तक सरदार वल्लभ भाई पटेल, डॉ॰ राजेन्द्र प्रसाद, पं. जवाहरलाल नेहरू, डॉ॰ ज़ाकिर हुसैन से लेकर इंदिरा गांधी तक विभिन्न कार्यक्रमों में आ चुकी हैं। इन्दौर के हुकुमचंद सेठ ने इसके लिए 400 एकड़ जमीन दान दी थी।
## बाहरी कड़ियाँ
* बापू की अमूल्य यादें (दैनिक भास्कर)
* कस्तूरबा गांधी राष्ट्रीय स्मारक ट्रस्ट का जालघर

न्यास, कस्तूरबा गांधी राष्ट्रीय स्मारक
हस्तशिल्प

हस्तकला ऐसे कलात्मक कार्य को कहते हैं जो उपयोगी होने के साथ साथ सजाने के काम आता है तथा जिसे मुख्यतः हाथ से या सरल औजारों की सहायता से ही बनाया जाता है। ऐसी कलाओं का धार्मिक एवं सांस्कृतिक महत्त्व होता है। इसके विपरीत ऐसी चीजें हस्तशिल्प की श्रेणी में नहीं आती जो मशीनों द्वारा बड़े पैमाने पर बनाये जाते हैं।right|thumb|250px|हस्तशिल्प
right|thumb|250px|भारत के दिल्ली में हस्तकला की एक दुकान
right|thumb|250px|
[right|thumb|250px|[बाँस|बांस से हस्तनिर्मित सोफा सेट (कोलकाता)]]

## भारतीय हस्तशिल्प
भारत हस्तशिल्प का सर्वोत्कृष्ट केन्द्र माना जाता है। यहाँ दैनिक जीवन की सामान्य वस्तुएँ भी कोमल कलात्मक रूप में गढ़ी जाती हैं। यह हस्तशिल्प भारतीय हस्तशिल्पकारों की रचनात्मकता को नया रूप प्रदान करने लगे हैं। भारत का प्रत्येक क्षेत्र अपने विशिष्ट हस्तशिल्प पर गर्व करता है। उदाहरणार्थ— कश्मीर कढ़ाई वाली शालों, गलीचों, नामदार सिल्क तथा अखरोट की लकड़ी के बने उपस्कर (फर्नीचर) के लिए प्रसिद्ध है। राजस्थान बंधनी काम के वस्त्रों, कीमती हीरे-जवाहरात जरे आभूषणों, चमकते हुए नीले बर्त्तन और मीनाकारी के काम के लिए प्रसिद्ध है। मध्यप्रदेश के महेश्वर के खत्री, मोमिन,बलाई इत्यादि बुनकरों द्वारा बनाई जाने वाली महेश्वरी साड़ी।आंध्रप्रदेश अपने बीदरी के काम तथा पोचमपल्ली की सिल्क साड़ियों के लिए प्रख्यात है। तमिलनाडु ताम्र मूर्त्तियों एवं कांजीवरम साड़ियों के लिए जाना जाता है तो मैसूर रेशम और चंदन की लकड़ी की वस्तुओं के लिए तथा केरल हाथी दाँत की नक्काशी व शीशम की लकड़ी के उपस्कर के लिए प्रसिद्ध है। मध्यप्रदेश की चंदेरी और कोसा सिल्क, लखनऊ की चिकन, बनारस की ब्रोकेड़ और जरी वाली सिल्क साड़ियाँ तथा असम का बेंत का उपस्कर, बांकुरा का टेराकोटा तथा बंगाल का हाथ से बुना हुआ कपड़ा, भारत के विशिष्ट पारम्परिक सजावटी दस्तकारी के उदाहरण हैं। ये आधुनिक भारत की विरासत के भाग हैं। ये कलाएँ हजारों सालों से पीढ़ी-दर-पीढ़ी पोषित होती रही हैं और हजारों हस्तशिल्पकारों को रोजगार प्रदान करती हैं। इस प्रकार देखा जा सकता है भारतीय शिल्पकार किस तरह अपने जादुई स्पर्श से एक बेजान धातु, लकड़ी या हाथी दाँत को कलाकृति में बदलकर भारतीय हस्तशिल्प को अन्तरराष्ट्रीय स्तर पर अतुलनीय पहचान दिलाते हैं।

## हस्तकला की शाखाओं की सूची
कुछ प्रमुख हस्तकलाओं की सूची निम्नवत है -
* &ndash;संयोजन - तीन आयामों में कोलाज
* बीएडवर्क
* हड्डी पर नक्काशी भैंस, ऊंट, हाथी की हड्डी पर नक्काशी।
* भैंस, गैंडे सींग नक्काशी
* कैबिनेट बनाना
* चिप नक्काशी (Chip carving) 
* कोलाज में संभवतः बीज, कपड़ा, कागज, फोटोग्राफ और/या पाई गई वस्तुएं शामिल हों (Collage) 
* क्रोशियाकारी (Crochet)
* Embossed aluminum or silver
* बागवानी
* बुनाई (Knitting)
* Lathart
* Marquetry
* धातुशिल्प (Metalwork)
* Scale model
* मोज़ेक (Mosaic)
* Needlework
* मृद्भाण्ड (Pottery) तथा सिरैमिक
* Pressed flower craft — uses real flowers and leaves
* कठपुतली कला (Puppetry)
* Quilting - also reference Quilt and Art quilts
* सिलाई
* जूता निर्माण
* Spinning
* Stained glass
* Wood burning
* Wood carving
* Woodturning
* काष्ठकारी
* List of handicraft manufacturers

## इन्हें भी देखें
* हस्तशिल्पकार (Artisan])
* कला एवं शिल्प (Arts and crafts)
* कमलादेवी चट्टोपाध्याय - जिन्होने भारत में हस्तशिल्प के पुनरुत्थान में महान भूमिका निभायी।

## बाहरी कडियाँ
* गुलामी को तोड़ती दस्तकारी
* केंद्रीय कुटीर-उद्योग इम्पोरियम 
* भारत का हस्तशिल्प 
* कश्मीरी दस्तकारी

श्रेणी:कला
*
बुनियादी शिक्षा

भारत के स्वतंत्रता आन्दोलन के समय गांधीजी ने सबसे पहले **बुनियादी शिक्षा** की कल्पना की थी। आज जिसे विश्वविद्यालय स्तर पर "फाउंडेशन कोर्स" कहा जाता है, उसकी पृष्ठभूमि में गांधी की बुनियादी यानी बेसिक शिक्षा ही तो थी। इस बुनियादी प्रशिक्षण और प्राथमिक स्तर की शिक्षा के दो स्तर थे- स्कूली बच्चे कक्षा-एक से ही तकली से सूत कातते थे; रूई से पौनी बनाते थे और सूत की गुड़िया बनाकर या तो खादी भंडारों को देते थे या बैठने के आसन, रुमाल, चादर आदि बनाते थे। 

शिक्षा के बारे में गांधीजी का दृष्टिकोण वस्तुत: व्यावसायपरक था। उनका मत था कि भारत जैसे गरीब देश में शिक्षार्थियों को शिक्षा प्राप्त करने के साथ-साथ कुछ धनोपार्जन भी कर लेना चाहिए जिससे वे आत्मनिर्भर बन सकें। इसी उद्देश्य को लेकर उन्होंने ‘वर्धा शिक्षा योजना’ बनायी थी। शिक्षा को लाभदायक एवं अल्पव्ययी करने की दृष्टि से सन् १९३६ ई. में उन्होंने ‘भारतीय तालीम संघ’ की स्थापना की ।

## इन्हें भी देखें
* वर्धा शिक्षा योजना

## बाहरी कड़ियाँ
* डिजाइनर पाठ्यक्रम के प्रथम पुरुष गांधी

* बुनियादी शिक्षा की त्रासदी

श्रेणी:शिक्षा
महाराष्ट्र का इतिहास

ऐसा माना जाता है कि सन १००० ईसापूर्व से पहले महाराष्ट्र में खेती होती थी लेकिन उस समय मौसम में अचानक परिवर्तन आया और कृषि रुक गई थी। सन् ५०० इसापूर्व के आसपास मुंबई (प्राचीन नाम *शुर्पारक*, *सोपर*) एक महत्वपूर्ण पत्तन बनकर उभरा था। यह सोपर ओल्ड टेस्टामेंट का *ओफिर* था या नहीं इस पर विद्वानों में विवाद है। प्राचीन १६ महाजनपदमहाजनपदों में अश्मक या अस्सक का स्थान आधुनिक अहमदनगर के आसपास है। सम्राट अशोक के शिलालेख भी मुंबई के निकट पाए गए हैं।

मौर्यों के पतन के बाद यहाँ यादवों का उदय हुआ (२३० ईसापूर्व)। वकटकों के समय अजन्ता गुफाओं का निर्माण हुआ। चालुक्यों का शासन पहले सन् 550-760 तथा पुनः 973-1180 रहा। इसके बीच राष्ट्रकूटों का शासन आया था।

अलाउद्दीन खिलजी वो पहला मुस्लिम शासक था जिसने अपना साम्राज्य दक्षिण में मदुरै तक फैला दिया था। उसके बाद मुहम्मद बिन तुगलक (१३२५) ने अपनी राजधानी दिल्ली से हटाकर दौलताबाद कर ली। यह स्थान पहले देवगिरि नाम से प्रसिद्ध था औैर अहमदनगर के निकट स्थि्त है। बहमनी सल्तनत के टूटने पर यह प्रदेश गोलकुण्डा के आशसन में आया और उसके बाद औरंगजेब का संक्षिप्त शासन। इसके बाद मराठों की शक्ति में उत्तरोत्तर वुद्धि हुई और अठारहवीं सदी के अन्त तक मराठे लगभग पूरे महाराष्ट्र पर तो फैल ही चुके थे और उनका साम्राज्य दक्षिण में कर्नाटक के दक्षिणी सिरे तक पहुँच गया था। १८२० तक आते आते अंग्रेजों ने पेशवाओं को पूर्णतः हरा दिया था और यह प्रदेश भी अंग्रेजी साम्राज्य का अंग बन चुका था।

श्रेणी:महाराष्ट्र
दयानंद एंग्लो वैदिक विद्यालय

## इतिहास
उन्नीसवीं शताब्दी के उत्तरार्ध में स्वामी दयानन्द सरस्वती ने आर्य समाज की स्थापना की जिसका लक्ष्य भारतीय समाज को बौद्धिक, वैचारिक (emotionally) एवं आध्यात्मिक रूप से पुनर्जीवित करना था। उन्होने "वेदों की ओर वापस" जाने का आह्वान किया जिसका वास्तविक अर्थ "शिक्षा का प्रसार" करना था। स्वामी दयानन्द का विश्वास था कि शिक्षा के प्रसार के द्वारा ही देश के कोने-कोने में जागृति आयेगी।

महर्षि दयानन्द के सपनो को साकार करने के लिये उनके कुछ ज्ञानी, समर्पित एवं त्यागी अनुयियों ने "दयानन्द ऐंग्लो वैदिक कॉलेज ट्रस्ट तथा प्रबन्धन समिति" की स्थापना की। ०१ जून सन् १८८६ में इस समिति का पंजीयन (रजिस्ट्रेशन) हुआ। १८८६ में ही समिति का पहला डीएवी स्कूल लाहौर में स्थापित हुआ और लाला हंसराज इसके अवैतनिक प्रधानाचार्य बनाये गये। इस प्रकार एक शैक्षिक आन्दोलन की नींव पड़ी। 
अनेक दूरदर्शी एवं राष्ट्रवादी जैसे लाला लाजपत राय, भाई परमानन्द, लाला द्वारका दास, बक्शी रामरतन, बक्शी टेक चन्द आदि ने इस आन्दोलन को आगे बढ़ाया और इसे पूरे देश में फैलाया।

## इन्हें भी देखें
* गुरुकुल कांगड़ी विश्वविद्यालय
* लाला हंसराज
* लाला लाजपत राय
* नारायण दास ग्रोवर

श्रेणी:शिक्षा
श्रेणी:संस्थान
श्रेणी:आर्य समाज
श्रेणी:वैदिक धर्म
जगदीश टाइटलर

**जगदीश टाइटलर** दिल्ली सदर लोकसभा सीट के कांग्रेस के सांसद हैं। जगदीश टाइटलर का जन्म ११ जनवरी १९४४ को हुआ था। वे भारतीय राजनीतिक के एक विवादास्पद नेता है। टाइटलर पर १९८४ में सिख विरोधी दंगे फैलाने का आरोप है। भारी दबाव के बीच कांग्रेस पार्टी ने २००९ के आम चुनावों में उनसे उम्मीदवारी वापस ले ली है। हालांकि वे कई बार केंद्रीय मंत्री रह चुके हैं। वे कांग्रेस के शासनकाल में अप्रवासी मामलों के राज्यमंत्री रहे हैं, सिख दंगों में शामिल होने के सबूत मिलने के बाद उन्हें अपने पद से इस्तीफा देना पड़ा था। हालांकि उन्हें दंगों में अपनी भूमिका से इंकार करते रहे हैं। 2009 के आमचुनाव से ठीक पहले सीबीआई ने उन्हें अपनी रिपोर्ट में क्लीन चिट दे दी, पत्रकार जरनैल सिंह द्वारा गृहमंत्री पी चिदंबरम पर जूता उछालने के बाद कांग्रेस ने आनन-फानन में टाइटलर की उम्मीदवारी वापस लेने की घोषणा की। इसके साथ ही, सिख दंगों के एक और आरोपी सज्जन कुमार का भी टिकट कट गया। ये दोनों ही व्यक्ति अब 2009 के आमचुनाव में उम्मीदवार नहीं होंगे। टाइटलर ने कहा कि वो चुनाव लड़कर पार्टी को शर्मिन्दा नहीं करना चाहते हैं। इससे राजनीतिक और सामाजिक समरसता को नुकसान हो रहा है। टाइटलर ने साफ किया कि वो इस संबंध में फ़ैसला पार्टी अध्यक्ष के हाथ में छोड़ रहे हैं और पार्टी नेतृत्व ने फ़ैसला किया कि वो अब पार्टी के उम्मीदवार नहीं होंगे। 
हालांकि टाइटलर ने कहना था कि एनडीए के शासनकाल में अकाली दल भी सत्ता में थी और इस दौरान भी कोर्ट से उन्हें बरी किया गया था। टाइटलर ने कहा कि उनके ख़िलाफ़ कोई केस नहीं है और सिर्फ़ एक हलफ़नामे में उनका नाम लिया गया है जिसकी जांच चल रही है। टाइटलर पर 1984 के सिख विरोधी दंगों में शामिल होने का आरोप था और पिछले दिनों सीबीआई ने उन्हें क्लीन चिट दे दी थी। इस संबंध में कोर्ट को सुनवाई 28 अप्रैल तक के लिए टाल दी है। 
टाइटलर ने मीडिया पर भी कई आरोप लगाए. उनका कहना था कि 84 के दंगों में जो भी रिपोर्टें दाखिल हैं उसमें उनका नाम तक नहीं हैं लेकिन मीडिया ने ऐसा प्रचार किया कि वो. उन्होंने कहा कि ऐसा पूरी दुनिया में ऐसा दुष्प्रचार किया गया है। मुझे कोर्ट ने कई बार बरी किया लेकिन मीडिया से मुझे कभी दोषमुक्त नहीं किया। 
आरंभिक जीवन
टाइटलर का जन्म गुजरांवाला, पाकिस्तान में हुआ। वे एक हिंदु पिता और सिख माता की संतान हैं। भारत-पाकिस्तान विभाजन के दौरान उनके पिता की मौत हो गई। ऐसा कहा जाता है कि विभाजन के बाद दिल्ली पहुंचने पर उनकी माता की भी मौत हो गई।
टाइटलर के सिर पर कई प्रमुख शिक्षाविदों का साया रहा। इनमें प्रमुख थे, जेम्स डगलस टाइटलर. डगलस ने दिल्ली पब्लिक स्कूल और द सम्मर फील्ड स्कूल जैसे कई शिक्षण संस्थानों की स्थापना की। 
डगलस ने उन्हें ईसाई धर्म में परिवर्तित कराया और उन्होंने अपने नाम के साथ टाइटलर जोड़ लिया। 
टाइटलर कांग्रेस के युवा संगठन में सक्रिय हो गए और संजय गांधी के शिष्य के रूप में काम करने लगे। 1980 में वे लोकसभा के सदस्य चुने गए। उन्होंने नागर विमानन मंत्रालय में केंद्रीय मंत्री के तौर पर कार्य किया। फिर वे श्रम विभाग में भी सेवा दी। 1991 में वे फिर लोकसभा सदस्य चुने गए और सड़क परिवहन राज्य मंत्री के तौर पर कार्य किया। 2004 में वे फिर लोकसभा सदस्य चुने गए। 
1984 के सिख दंगे
1984 के सिख दंगों की जांच के लिए भारत सरकार ने नानावटी आयोग का गठन किया। आयोग

## सन्दर्भ
गोरो कोयमा

** गोरो कोयमा ** भारत सरकार ने १९९२ में अन्य के क्षेत्र में पद्म भूषण से सम्मानित किया था। ये जापान से हैं।

श्रेणी:१९९२ पद्म भूषण
सज्जन कुमार

**सज्जन कुमार** एक कांग्रेसी पूर्व संसदीय मंत्री हैं। उनपर १९८४ के सिक्ख विरोधी दंगों में हाथ होने का आरोप है।

श्रेणी:1945 में जन्मे लोग
त्रिप्पुनितुरा नारायण कृष्णन

thumb|त्रिप्पुनितुरा नारायण कृष्णन
**टी एन कृष्णन** (6 अक्टूबर 1928 – 2 नवंबर 2020) एक भारतीय वायलिन वादक थे। कर्नाटक संगीत के वायलिन वादकों में इनका महत्वपूर्ण स्थान था। भारत सरकार ने १९९२ में इन्हें कला के क्षेत्र में पद्म भूषण से सम्मानित किया था। ये तमिलनाडु से थे।
2 नवम्बर 2020 को चेन्नई स्थित अपने आवास पर इनका निधन हुआ।

श्रेणी:१९९२ पद्म भूषण
श्रेणी:1928 में जन्मे लोग
श्रेणी:२०२० में निधन
श्रेणी:चेन्नई के लोग
लक्ष्मी-नारायण

left|thumb|200px|मंदिर में लक्ष्मी नारायण की मूर्ति
**लक्ष्मी-नारायण** नाम संयुक्त रूप से हिन्दू भगवान, विष्णु या नारायण और उनकी पत्नी भगवती लक्ष्मी के लिए दम्पति रूप में लिया जाता है।
[thumb|होयसलेश्वर मंदिर,हालेबिदु, [कर्नाटक में लक्ष्मी नारायण की शिल्पाकृति]]
## देखें
* लक्ष्मी
* नारायण

## सन्दर्भ

## इन्हें भी देखें
* श्री संप्रदाय
* वैष्णव

## बाहरी कड़ियाँ
* Bhagwan Shree Laxmi Narayan Dham
* Official Website of the LaxmiNarayan Dev Gadi of the Swaminarayan Sampraday

श्रेणी:हिन्दू देवियाँ
श्रेणी:विष्णु
मृणालिनी साराभाई

अंगूठाकार|मृणालिनी साराभाई
**मृणालिनी साराभाई** (), (जन्म- 11 मई 1918,मृत्यु- 21 जनवरी 2016), अहमदाबाद,गुजरात की एक भारतीय शास्त्रीय नृत्यांगना, कोरियोग्राफर और प्रशिक्षक थीं। इन्हें भारत सरकार के द्वारा १९९२ में कला के क्षेत्र में पद्म भूषण से सम्मानित किया गया था।
## जीवनी
वह अहमदाबाद शहर में नृत्य, नाटक, संगीत और कठपुतली का प्रशिक्षण देने वाली एक संस्थान परफॉर्मिंग एकेडमी ऑफ परफॉर्मिंग आर्ट्स की संस्थापक और निदेशक थीं। उन्हें **अम्मा** के तौर पर जाना जाता था। मृणालिनी साराभाई का जन्म भारतीय राज्य केरल में 11 मई, 1918 को हुआ था।  उनके पिता डॉ. स्वामीनाथन मद्रास हाईकोर्ट में बैरिस्टर थे। उनकी माँ अम्मू स्वामीनाथन स्वतंत्रता सेनानी थीं, जो बाद में देश की पहली संसद की सदस्य भी रहीं थी।
बहन लक्ष्मी सहगल सुभाषचंद्र बोस के साथ थीं। मृणालिनी ने बचपन का अधिकांश समय स्विट्जरलैंड में हीं बिताया।  यहां 'डेलक्रूज स्‍कूल' से उन्‍होंने पश्चिमी तकनीक से नृत्‍य कलाएं सीखीं। फिर उन्होंने रवींद्रनाथ टैगोर की देख-रेख में शांति निकेतन में शिक्षा ग्रहण की और वहीं से नृत्य उनकी जिंदगी का हिस्सा बन गया। उनके पति विक्रम साराभाई देश के सुप्रसिद्ध भौतिक वैज्ञानिक थे।
उनकी बेटी मल्लिका साराभाई भी प्रसिद्ध नृत्यांगना और समाजसेवी हैं। मृणालिनी की बड़ी बहन लक्ष्मी सहगल स्वतंत्रता सेनानी के रूप में जानी जाती हैं। वे प्रसिद्ध क्रांतिकारी सुभाषचंद्र बोस की आज़ाद हिंद फ़ौज की महिला सेना झांसी रेजीमेंट की कमांडर इन चीफ़ थीं। मृणालिनी साराभाई ने नृत्य की अलग-अलग शैलियों की बारीकियां सीखीं। उन्होंने अमूबी सिंह से मणिपुरी नृत्य सीखा। कुंजु कुरूप से कथकली सीखा। मीनाक्षी सुदंरम पिल्लै और मुथुकुमार पिल्लै से भरतनाट्यम सीखा। उनके हर एक गुरू का अपनी अपनी कला में जबरदस्त योगदान था। इसी दौरान उन्होंने विश्वविख्यात सितार वादक पंडित रविशंकर के भाई पंडित उदय शंकर के साथ भी काम किया। पंडित उदय शंकर का भारतीय कला को पूरी दुनिया में अलग पहचान दिलाने का श्रेय जाता है। उन्होंने आधुनिक नृत्य को लोकप्रियता और कामयाबी के अलग मुकाम पर पहुंचाया। इस बीच मृणालिनी साराभाई कुछ दिनों के लिए अमेरिका भी गईं और वहां जाकर ड्रामाटिक आर्ट्स की बारीकियां सीखीं। इसके बाद मृणालिनी साराभाई ने देश दुनिया में भारतीय नृत्य परंपरा का विकास किया। मृणालिनी साराभाई ने भारत लौटकर जानी-मानी नृत्‍यांगना मीनाक्षी सुंदरम पिल्लई से भरतनाट्यम का प्रशिक्षण लिया और फिर दक्षिण भारतीय शास्त्रीय नृत्य और पौराणिक गुरु थाकाज़ी कुंचू कुरुप से कथकली के शास्त्रीय नृत्य-नाटक में प्रशिक्षण लिया।

## सन्दर्भ

 

श्रेणी:१९९२ पद्म भूषण
श्रेणी:शास्त्रीय नृत्य
श्रेणी:1918 में जन्मे लोग
श्रेणी:२०१६ में निधन
सोनल मानसिंह

** सोनल मानसिंह** को भारत सरकार ने १९९२ में कला के क्षेत्र में पद्म भूषण से सम्मानित किया था। ये दिल्ली से हैं।

सोनल मानसिंह (जन्म ३० अप्रैल, १९४४) एक भारतीय शास्त्रीय नर्तक और भरतनाट्यम और ओडिसी नृत्य शैली की गुरु हैं; जो अन्य भारतीय शास्त्रीय नृत्य शैली में भी कुशल है। 
सोनल मानसिंह का जन्म मुंबई में हुआ, तीन बच्चों में से दो अरविंद और पूर्णिमा पाकवास, गुजरात के एक प्रसिद्ध सामाजिक कार्यकर्ता और २००४ में पद्म विभूषण विजेता थे। उनके दादा मंगल दास पाकवास एक स्वतंत्रता सेनानी थे, और भारत के पहले पांच गवर्नरों में से एक थे।।

उन्होंने चार साल की उम्र से ही मणिपुरी नृत्य, नागपुर के एक शिक्षक से अपनी बड़ी बहन के साथ सीखना शुरू कर दिया, फिर सात साल की उम्र में उन्होंने पांडानल्लुर स्कूल के विभिन्न गुरूओं से भरतनाट्यम सीखना शुरू किया, बॉम्बे में कुमार जयकर सहित।

उन्होंने भारतीय विद्या भवन से कला संकाय से संस्कृत में "प्रवीण" और "कोविद" डिग्रियां ली है। साथ ही एलफिन्स्टन कॉलेज, बॉम्बे से जर्मन साहित्य में (ऑनर्स) डिग्री भी ली है।

हालांकि, १८ साल की उम्र में, अपने परिवार के विरोध के बावजूद, वो अमेरिकी प्रोफेसर कृष्ण राव और चंद्रभागा देवी से भरतनाट्यम जानने के लिए, मैलेपुर गौरी अम्मल गई।

## सन्दर्भ

श्रेणी:१९९२ पद्म भूषण
श्रेणी:1944 में जन्मे लोग
श्रेणी:पद्म विभूषण धारक
श्रेणी:जीवित लोग
श्रेणी:मुंबई के लोग
गुरुकुमार बालचंद्र पारुलकर

** गुरुकुमार बालचंद्र पारुलकर ** को चिकित्सा विज्ञान के क्षेत्र में सन १९९८ में [भारत सरकार द्वारा [पद्म भूषण से सम्मानित किया गया था। ये महाराष्ट्र से हैं।

श्रेणी:१९९८ पद्म भूषण
राजेंद्र सिंह परोदा

** राजेंड्र सिंह परोदा ** को विज्ञान एवं अभियांत्रिकी के क्षेत्र में सन १९९८ में भारत सरकार द्वारा पद्म भूषण से सम्मानित किया गया था। ये अजमेर से हैं।

श्रेणी:१९९८ पद्म भूषण
श्रेणी:1942 में जन्मे लोग
श्रेणी:अजमेर के लोग
श्रेणी:जीवित लोग
श्रेणी:भारतीय वैज्ञानिक
शिवरामकॄष्णन चंद्रशेखर

** शिवरामकॄष्णन चंद्रशेखर ** (6 अगस्त 1930 – 8 मार्च 2004) एक भारतीय भौतिक विज्ञानी थे जिनको 1994 में शाही मैडल मिला। इनको विज्ञान एवं अभियांत्रिकी के क्षेत्र में सन १९९८ में भारत सरकार द्वारा पद्म भूषण से सम्मानित किया गया था। यह कर्नाटक से हैं।

## सन्दर्भ

श्रेणी:१९९८ पद्म भूषण
श्रेणी:कोलकाता के लोग
श्रेणी:भारतीय वैज्ञानिक
श्रेणी:1930 में जन्मे लोग
श्रेणी:२००४ में निधन
उडुपी राजगोपालाचार्य अनंतमूर्ति

** उडुपी राजगोपालाचार्य अनंतमूर्ति ** (२१ दिसम्बर १९३२ - २२ अगस्त २०१४) समकालीन कन्नड़ साहित्यकार, आलोचक और शिक्षाविद् हैं। इन्हें कन्नड़ साहित्य के नव्या आंदोलन का प्रणेता माना जाता है। इनकी सबसे प्रसिद्ध रचना संस्कार है। ज्ञानपीठ पुरस्कार पाने वाले आठ कन्नड़ साहित्यकारों में वे छठे हैं। उन्होंने महात्मा गांधी विश्वविद्यालय तिरुअनन्तपुरम् और केंद्रीय विश्वविद्यालय गुलबर्गा के कुलपति के रूप में भी काम किया था। साहित्य एवं शिक्षा]] के क्षेत्र में उल्लेखनीय योगदान के लिए सन १९९८ में [भारत सरकार द्वारा इन्हें [पद्म भूषण से सम्मानित किया गया था। २०१३ के मैन बुकर पुरस्कार पाने वाले उम्मीदवारों की अंतिम सूची में इन्हें भी चुना गया था। २२ अगस्त २०१४ को ८१ वर्ष की अवस्था में बंगलूर (कर्नाटक) में इनका निधन हो गया। 

## जीवन परिचय
उनका जन्म शिमोगा जिले (मैसूर) के तिर्थहल्ली ताल्ल्ुका के मेलिगे में हुआ। उनकी शिक्षा दुर्वासापुरा के पारंपरिक संस्कृत पाठशाला में शुरु हुई। इसके बाद की शिक्षा तिर्थहल्ली और मैसूर में हुई। मैसूर विश्वविद्यालय से परास्नातक की उपाधि हासिल करने के बाद आगे के अध्ययन के लिए वे राष्ट्रमंडल छात्रवृत्ति लेकर इंगलैंड चले गए। उन्होंने १९६६ ई. में बर्मिंघम विश्वविद्यालय से "१९३० में राजनीति और साहित्य" शीर्षक शोधग्रंथ लिखकर शोध उपाधि हासिल की। 
उनका विवाह १९५६ ई. में ईस्तर अनन्तमूर्ति के साथ हुआ जिनसे उनकी मुलाकात १९५४ ई. में हुई थी। उनकी दो संताने हैं पुत्री अनुराधा और पुत्र शरत। 
वे 1980 के दशक में महात्मा गांधी विश्वविद्यालय तिरुवनंतपुरम (केरल) के कुलपति रहे। इसके बाद उन्होंने केंद्रीय विश्वविद्यालय गुलबर्गा के कुलपति के रूप में भी अपनी सेवाएं दी। 
२२ अगस्त २०१४ को ८१ वर्ष की अवस्था में उनका लंबी बीमा

## पुरस्कार / सम्मान
* १९८४ - राज्यसभा पुरस्कार
* १९९४ ई. में ज्ञानपीठ पुरस्कार - भारतीय ज्ञानपीठ द्वारा कन्नड़ साहित्य में योगदान और आम आदमी के लिए लिखने की उनकी नई सोच के लिए प्रदान किया गया।
* १९९८ में पद्म भूषण - भारत सरकार द्वारा दिया गया नागरिक सम्मान
* २००४ - साहित्य अकादमी फेलोशिप
* २००८ - नडोजा पुरस्कार (कनाडा विश्वविद्यालय द्वारा)

## विचारधारा
उनकी सोच समाजवादी और उदारवादी थी। उन्होंने आम लोगों को साहित्य में महत्त्व दिया। सामाजिक कूरितियों पर उन्होंने जमकर प्रहार किया। 
## सन्दर्भ

श्रेणी:1932 में जन्मे लोग
श्रेणी:२०१४ में निधन
श्रेणी:ज्ञानपीठ सम्मानित
श्रेणी:१९९८ पद्म भूषण
श्रेणी:कन्नड़ साहित्यकार
श्रेणी:साहित्य अकादमी फ़ैलोशिप से सम्मानित‎
श्रेणी:साहित्य और शिक्षा में पद्म भूषण के प्राप्तकर्ता
रामकिंकर उपाध्याय

** रामकिंकर उपाध्याय ** ( जन्म ०१ नवम्बर, १९२४ - ०९ अफ्गस्त २००२) मानस मर्मज्ञ, कथावाचक एवं हिन्दी साहित्यकार थे। उन्हें सन १९९९ में भारत सरकार ने पद्म भूषण से सम्मानित किया था।

## जीवन परिचय
रामकिंकर उपाध्याय का जन्म जबलपुर में हुआ था। उनके पूर्वज उत्तर प्रदेश के बरैनी गाँव के थे। उन्होने १९ वर्ष की अवस्था से लिखना आरम्भ किया था और लगभग ९२ पुस्तकों की रचना की जो मुख्यतः रामचरितमानस और रामकथा से सम्बन्धित हैं। 

## बाहरी कड़ियाँ
*रामकिंकर उपाध्याय के बारे में

श्रेणी:१९९९ पद्म भूषण
सोहराब फिरोजशाह गोदरेज

** सोहराब फिरोजशाह गोदरेज ** को सन १९९९ में भारत सरकार ने उद्योग एवं व्यापार के क्षेत्र में पद्म भूषण से सम्मानित किया था। ये महाराष्ट्र राज्य से हैं।

श्रेणी:१९९९ पद्म भूषण
अनिल काकोदकर

**अनिल काकोदकर** (जन्म:11 नवम्बर 1943) एक भारतीय परमाणु भौतिक विज्ञानी एवं यांत्रिक अभियन्ता है। नवम्बर, २००९ तक वे भारत के परमाणु ऊर्जा आयोग के अध्यक्ष एवं भारत सरकार के परमाणु ऊर्जा विभाग के सचिव थे। इसके पूर्व वे सन् १९९६ से २००० तक भाभा परमाणु अनुसंधान केन्द्र के निदेशक थे। वे भारतीय रिज़र्व बैंक में भी निदेशक हैं।

## सम्मान
अनिल काकोदकर को सन १९९८ में पद्मश्री, १९९९ में पद्म भूषण तथा २६ जनवरी २००९ पद्म विभूषण से सम्मानित किया गया।
डॉ़ मोहन धारिया राष्ट्र निर्माण पुरस्कार-2019

## सन्दर्भ

श्रेणी:भारतीय वैज्ञानिक
श्रेणी:परमाणु वैज्ञानिक
श्रेणी:१९९९ पद्म भूषण
श्रेणी:२००९ पद्म विभूषण
श्रेणी:1943 में जन्मे लोग
श्रेणी:जीवित लोग
श्रेणी:मुंबई विश्वविद्यालय के पूर्व छात्र
श्रेणी:विज्ञान और इंजीनियरिंग में पद्म विभूषण के प्राप्तकर्ता
अनिल मणिभाई नायक

** अनिल मणिभाई नायक ** को सन २००९ में भारत सरकार द्वारा उद्योग एवं व्यापार के क्षेत्र में पद्म भूषण से सम्मानित किया गया था। ये महाराष्ट्र राज्य से हैं।
## सन्दर्भ

श्रेणी:२००९ पद्म भूषण
श्रेणी:पद्म विभूषण धारक
रमनलाल सी मेहता

** रमनलाल सी मेहता ** (३१ अक्टूबर १९१८ – १८ अक्टूबर २०१४) को सन २००९ में भारत सरकार द्वारा कला के क्षेत्र में पद्म भूषण से सम्मानित किया गया था। ये गुजरात राज्य से हैं। १८ अक्टूबर २०१४ को उनका निधन हो गया।
## सन्दर्भ

श्रेणी:1918 में जन्मे लोग
श्रेणी:२००९ पद्म भूषण
श्रेणी:२०१४ में निधन
भक्ती राठौड़

** भक्ति राठौड़ ** मुंबई, भारत की एक भारतीय अभिनेत्री और रंगमंच कलाकार है। 

## सन्दर्भ

श्रेणी:1990 में जन्मे लोग
श्रेणी:मुंबई के लोग
श्रेणी:भारतीय अभिनेत्री
श्रेणी:रंगमंच-सम्बन्धित लोग
श्रेणी:जीवित लोग
सरोजिनी वरदप्पन

**सरोजिनी वरदप्पन**(२१ सितम्बर १९२१ − १७ अक्टूबर २०१३) तमिलनाडु से एक भारतीय सामाजिक कार्यकर्ता थी। वो मद्रास राज्य के मुख्यमंत्री एम. भक्तवत्सलम की पुत्री और जयंती नटराजन की बड़ी बहन थी। सरोजिनी को वर्ष 1973 में पद्मश्री सम्मान से नवाजा गया था। उन्हें वर्ष 2004 और 2009 के लिए जानकी देवी बजाज पुरस्कार भी दिया गया था। सरोजिनी को सन २००९ में भारत सरकार द्वारा समाज सेवा के क्षेत्र में पद्म भूषण से सम्मानित किया गया था। उनका १७ अक्टूबर २०१३ को भारतीय समयानुसार सुबह सात बजकर 50 मिनट पर निधन हो गया।
## सन्दर्भ

श्रेणी:1921 में जन्मे लोग
श्रेणी:२००९ पद्म भूषण
श्रेणी:२०१३ में निधन
श्रेणी:सामाजिक कार्य में पद्म भूषण प्राप्तकर्ता
सी के प्रह्लाद

thumbnail|right|सी के प्रह्लाद

**कोयम्बटूर कृष्णराव प्रहलाद** (जन्म: सन् १९४१ - १६ अप्रैल २०१०) भारत के उद्यमी, सलाहकार एवं प्रबन्धन विशेषज्ञ थे। वे पॉल ऐण्ड रूथ मैकक्रैकेन डिस्टिंग्विश्ड विश्वविद्यालय में 'कारपोरेट रणनीति' के प्रोफेसर थे। उन्हें सन २००९ में भारत सरकार द्वारा साहित्य एवं शिक्षा के क्षेत्र में पद्मभूषण से सम्मानित किया गया था। इसके पहले उन्हें सन् २००९ का प्रवासी भारतीय सम्मान भी प्रदान किया गया था।

मिशीगन विश्वविद्यालय में बिजनेस एडमिनिस्ट्रेशन के प्रोफेसर सी. के। प्रहलाद दुनिया के 10 शीर्ष प्रबंधन चिंतकों और गुरुओं की सूची में शामिल किया गया है। वे कॉरपोरेट रणनीति के विशेषज्ञ माने जाते थे।

वर्ष 2009 में दुनिया के 50 बेहतरीन बिजनेस गुरुओं की सूची में सीके प्रहलाद को लगातार दूसरी बार सर्वाधिक प्रभावशाली बिजनेस गुरु चुना गया थ। उन्हें साल में दो बार जारी होने वाली प्रबंधन से जुड़े दिग्गजों की सूची में यह स्थान मिला था।
## सन्दर्भ

## बाहरी कड़ियाँ
* प्रबन्धन गुरु सीके प्रह्लाद का निधन (प्रभात खबर)
* Faculty page at the University of Michigan
* Business Week Article on his ideas
* ''Can C.K. Prahalad Pass the Test?'', *Fast Company*, August 2001
* The Fortune at the Bottom of the Pyramid, The: Eradicating Poverty Through Profits
* How strategy guru C.K. Prahalad is changing the way CEOs think
* The Indus Entrepreneurs
* Home page of TIBCO, the company that bought Praja
* C.K Prahalad, Emerging Hi-Tech Ecosystems, Software 2006 Conference, April 4, 2006
* The New Age of Innovation book on Amazon
* The blog for his new book The New Age of Innovation
* Video interview on The Magazine Post

श्रेणी:२००९ पद्म भूषण
श्रेणी:प्रबन्धन गुरू
श्रेणी:भारतीय उद्योगपति
श्रेणी:1941 में जन्मे लोग
श्रेणी:२०१० में निधन
बाबा नीलकांत कल्याणी

** बाबा नीलकांत कल्याणी ** को सन २००८ में भारत सरकार द्वारा उद्योग एवं व्यापार के क्षेत्र में [पद्म भूषण से सम्मानित किया था। ये [महाराष्ट्र से हैं।

श्रेणी:२००८ पद्म भूषण
विक्रम पण्डित

**विक्रम शंकर पण्डित** (जन्म १४ जनवरी १९५७, नागपुर में) की गिनती विश्व के प्रतिष्ठित बैंकरों में होती है। दिसंबर 2007 से अक्टूबर 2012 तक विश्व की सबसे बड़ी बैंकिंग कंपनियों में से एक, सिटीग्रुप के मुखिया रहे। 2008 में अमेरिका के बैंकिंग सैक्टर पर आए भीषण संकट से, जिसमें लेहमैन ब्रदर्स सहित कई सौ बैंक दिवालिया हो गए, सिटीग्रुप को बचा ले जाने का श्रेय उन्हीं को दिया जाता है। 

सम्प्रति वे संयुक्त राज्य अमेरिका के न्यूयॉर्क में रहते हैं।

## सम्मान
विक्रम पण्डित को सन २००८ में भारत सरकार द्वारा उद्योग एवं व्यापार के क्षेत्र में पद्म भूषण से सम्मानित किया था।

## सन्दर्भ

श्रेणी:२००८ पद्म भूषण
श्रेणी:जीवित लोग
श्रेणी:1957 में जन्मे लोग
श्रेणी:प्रवासी भारतीय
श्रेणी:2008 का आर्थिक संकट
श्रेणी:सिटीबैंक
श्रेणी:अमेरिका के लोग
सुख देव

** सुख देव ** को सन २००८ में भारत सरकार द्वारा विज्ञान एवं अभियांत्रिकी के क्षेत्र में पद्म भूषण से सम्मानित किया था। ये दिल्ली से हैं। 1964 में इन्हें शाँति स्वरूप भटनागर पुरस्कारसे सम्मानित किया गया था।

श्रेणी:२००८ पद्म भूषण
श्रेणी:1923 में जन्मे लोग
श्रेणी:जीवित लोग
वसंत गोवारिकर

**वसन्त गोवारिकर ** (25 मार्च 1933 – 2 जनवरी 2015) भारतीय वैज्ञानिक थे। उन्हें सन २००८ में भारत सरकार द्वारा विज्ञान एवं अभियांत्रिकी के क्षेत्र में पद्म भूषण से सम्मानित किया गया था।

श्रेणी:२००८ पद्म भूषण
श्रेणी:1933 में जन्मे लोग
श्रेणी:२०१५ में निधन
श्रेणी:भारतीय वैज्ञानिक
डोमिनीक लापियरे

** डोमिनीक लापियरे** (जन्म: ३० जुलाई १९३१ - मूत्यु: ४ डिसम्बर २०२२) को सन २००८ में भारत सरकार द्वारा समाज सेवा के क्षेत्र में पद्म भूषण से सम्मानित किया था। ये फ्रांस से हैं।

## सन्दर्भ

श्रेणी:२००८ पद्म भूषण
श्रेणी:सामाजिक कार्य में पद्म भूषण प्राप्तकर्ता
श्रीनिवास एस आर वर्धन

अंगूठाकार|श्रीनिवास वरदान
** श्रीनिवास एस आर वरदान** एक भारतीय-अमेरिकी गणितज्ञ है जिनको २००७ में एबेल पुरस्कार से सम्मनित किया गया था। उन्हें सन २००८ में भारत सरकार द्वारा साहित्य एवं शिक्षा के क्षेत्र में पद्म भूषण से भी सम्मानित किया था।

## सन्दर्भ



श्रेणी:२००८ पद्म भूषण
जी ज़ियानलिन

** जी ज़ियानलिन ** को सन २००८ में भारत सरकार द्वारा साहित्य एवं शिक्षा के क्षेत्र में [पद्म भूषण से सम्मानित किया था। ये [चीन से हैं।

[[श्रेणी:२००८ पद्म भूष3
371484724901

{{आधार}
कौशिक बसु

** कौशिक बसु **(जन्म- 9 जनवरी, 1952) एक भारतीय अर्थशास्त्री हैं और अमेरिका में रहते हैं।
वे 2009-12 में UPA सरकार के दौरान भारत सरकार में प्रमुख अर्थशास्त्री के पद पर कार्यरत थे। फिर वे 2012 से 2016 तक के लिए विश्व बैंक के प्रमुख अर्थशास्त्री चुने गए।
बसु को सन 2008 में भारत सरकार द्वारा साहित्य एवं शिक्षा के क्षेत्र में पद्म भूषण से सम्मानित किया था।

## सन्दर्भ

श्रेणी:२००८ पद्म भूषण
श्रेणी:साहित्य और शिक्षा में पद्म भूषण के प्राप्तकर्ता
श्रेणी:1952 में जन्मे लोग
श्रेणी:जीवित लोग
श्रेणी:कोलकाता के लोग
श्रीलाल शुक्ला

** श्रीलाल शुक्ला ** (जन्म १९२५) लब्धप्रतिष्ठ उपन्यासकार हैं, इनको २००८ में भारत सरकार ने साहित्य एवं शिक्षा के क्षेत्र में पद्म भूषण से सम्मानित किया था। अपने व्यंग्य लेखन के लिए विशेष चर्चित श्रीलाल शुक्ला को साहित्य अकादेमी पुरस्कार, व्यास-सम्मान, मैथिलीशरण गुप्त सम्मान, लोहिया-सम्मान आदि से सम्मानित किया गया है। अज्ञेय:कुछ रंग, कुछ राग इनकी प्रमुख आलोचना पुस्तक है।

श्रेणी:२००८ पद्म भूषण
ओ सुज़ुकी

** ओ सुज़ुकी** को सन २००७ में भारत सरकार द्वारा उद्योग एवं व्यापार के क्षेत्र में पद्म भूषण से सम्मानित किया गया था। ये जापान से हैं।
## सन्दर्भ

श्रेणी:२००७ पद्म भूषण
राजन एवं साजन मिश्र

श्रेणी:Articles with hCards
**राजन और साजन मिश्रा** (   राजन और  मिश्रा ) भाई, भारतीय शास्त्रीय संगीत की ख्याल शैली के गायक हैं। उन्हें २००७ में पद्म भूषण,  संगीत नाटक अकादमी पुरस्कार, १९९८ में संयुक्त रूप से,  १९९४-१९९५ के लिए गंधर्व राष्ट्रीय पुरस्कार और १४ दिसंबर २०१२ को राष्ट्रीय तानसेन सम्मान २०११-२०१२ से सम्मानित किया गया। 

राजन मिश्रा का २५ अप्रैल, २०२१ को नई दिल्ली के सेंट स्टीफंस अस्पताल में COVID-19 जटिलताओं के कारण दिल का दौरा पड़ने से निधन हो गया। 
कड़ी=//upload.wikimedia.org/wikipedia/commons/thumb/2/26/Pandit_Rajan_Mishra_Performing_at_Bharat_Bhavan_Bhopal_09.jpg/220px-Pandit_Rajan_Mishra_Performing_at_Bharat_Bhavan_Bhopal_09.jpg|अंगूठाकार| पंडित राजन मिश्रा (२०२०)
कड़ी=//upload.wikimedia.org/wikipedia/commons/thumb/1/18/Pandit_Sajan_Mishra_Performing_at_Bharat_Bhavan_Bhopal_10.jpg/220px-Pandit_Sajan_Mishra_Performing_at_Bharat_Bhavan_Bhopal_10.jpg|अंगूठाकार| पंडित साजन मिश्रा (२०२०)
[कड़ी=//upload.wikimedia.org/wikipedia/commons/thumb/e/ed/Rajan_Sajan_Mishra_Performing_%283%29.JPG/220px-Rajan_Sajan_Mishra_Performing_%283%29.JPG|दाएँ|अंगूठाकार| [भारत भवन भोपाल में प्रस्तुति देते हुए राजन और साजन मिश्रा (जुलाई २०१५)]]

## प्रारंभिक जीवन
राजन (१९५१ - २०२१) और साजन (जन्म १९५६) मिश्रा का जन्म और पालन-पोषण में हुआ था। उन्होंने अपना प्रारंभिक संगीत प्रशिक्षण अपने दादा के भाई, बड़े राम दास जी मिश्रा, और उनके पिता, हनुमान प्रसाद मिश्रा, और अपने चाचा, सारंगी गुणी, गोपाल प्रसाद मिश्रा से प्राप्त किया, और जब वे अपनी किशोरावस्था में थे, तब उन्होंने प्रदर्शन करना शुरू कर दिया।  वे १९७७ में दिल्ली के रमेश नगर चले गए, जहाँ वे रहना जारी रखते हैं। 

## आजीविका
राजन और साजन मिश्रा बनारस घराने के ख्याल गायन के 300 साल पुराने वंश का हिस्सा हैं, मिश्रा बंधु कई वर्षों से पूरे भारतीय और दुनिया भर के दर्शकों के लिए प्रदर्शन कर रहे हैं।

वे दोनों एक छोटी सी दुकान में लेखाकार थे जब उन्होंने सतगुरु जगजीत सिंह की उपस्थिति में प्रदर्शन किया। सतगुरु ने उनकी प्रतिभा को महसूस करते हुए, उन्हें अपने गायन का अभ्यास करने के लिए और अधिक समय देने के बदले में उनकी आजीविका का दोगुना भुगतान करने की पेशकश की। उन्होंने १९७८ में श्रीलंका में अपना पहला संगीत कार्यक्रम दिया, और जल्द ही वे जर्मनी, फ्रांस, स्विटजरलैंड, ऑस्ट्रिया, यूएसए, यूके, नीदरलैंड, यूएसएसआर, सिंगापुर, कतर, बांग्लादेश सहित दुनिया भर के कई देशों में प्रदर्शन करने लगे। 

## संदर्भ



* ↑  ↑ 

* ↑  ↑ 
* ↑  ↑ 
* ↑  ↑ 
* ↑  ↑ 
* ↑  Mishra Brothers  Indian Performing Arts Association of Charlotte.

श्रेणी:भजन गायक
श्रेणी:संगीत नाटक अकादमी पुरस्कृत
श्रेणी:पद्म भूषण सम्मान प्राप्तकर्ता
कोवलम नारायण पणिकर

** कोवलम नारायण पणिकर** ( 28.04.1928- 26.06.2016), केरल से कवि, नाटककार, रंगमंच निर्देशक, गीतकार थे। उन्होने लगभग 25 से अधिक नाटकों का लेखन किया। जिनमें से बहुत सारे नाटक संस्कृत से मलयालम में अनुकूलित किए गये थे। उन्हें सन २००७ में भारत सरकार द्वारा कला के क्षेत्र में पद्म भूषण से सम्मानित किया गया था। वे केरल से थे। केरल के राज्य फिल्म पुरस्कार से उन्हें दो बार वर्ष 1978 एवं 1982 में सर्वश्रेष्ठ गीत के लिए सम्मानित किया गया था। 26 जून 2016 को 88 वर्ष की आयु में उनका निधन हो गया।
## सन्दर्भ

श्रेणी:२००७ पद्म भूषण
तैयब मेहता

thumb|right|200px|

** तैयब मेहता** (२५ जुलाई १९२५ - २ जुलाई २००९) एक भारतीय चित्रकार थे जिन्हें सन २००७ में भारत सरकार द्वारा कला के क्षेत्र में पद्म भूषण से सम्मानित किया गया था।

## सन्दर्भ

श्रेणी:२००७ पद्म भूषण
श्रेणी:1925 में जन्मे लोग
श्रेणी:२००९ में निधन
श्रेणी:भारतीय चित्रकार
श्रेणी:भारतीय मुस्लिम
वी मोहिनी गिरि

**वी मोहिनी गिरि** भारत के राष्ट्रीय महिला आयोग की अध्यक्ष रह चुकी हैं। उन्होंने 21.07.1995 से 20.07.1998 तक इस पद पर कार्य किया।

## सम्मान
उन्हें सन २००७ में भारत सरकार द्वारा समाज सेवा के क्षेत्र में पद्म भूषण से सम्मानित किया गया था। ये दिल्ली से हैं।
## सन्दर्भ

श्रेणी:1938 में जन्मे लोग
श्रेणी:२००७ पद्म भूषण
श्रेणी:राष्ट्रीय महिला आयोग की अध्यक्ष
श्रेणी:उत्तर प्रदेश के लोग
श्रेणी:सामाजिक कार्य में पद्म भूषण प्राप्तकर्ता
जावेद अख्तर

**जावेद अख़्तर** कवि और हिन्दी फ़िल्मों के गीतकार और पटकथा लेखक हैं। वह *[[सीता और गीता]]*, *[[ज़ंजीर (1973 फ़िल्म)|ज़ंजीर]]*, *[[दीवार (1975 फ़िल्म)|दीवार]]* और *[[शोले (1975 फ़िल्म)|शोले]]* की कहानी, पटकथा और संवाद लिखने के लिये प्रसिद्ध है। ऐसा वो सलीम ख़ान के साथ सलीम-जावेद की जोड़ी के रूप में करते थे। इसके बाद उन्होंने गीत लिखना जारी किया जिसमें *[[तेज़ाब (फ़िल्म)|तेज़ाब]]*, *[[1942: अ लव स्टोरी]]*, *[[बॉर्डर (1997 फ़िल्म)|बॉर्डर]]* और *[[लगान (२००१ फ़िल्म)|लगान]]* शामिल हैं। उन्हें कई फ़िल्मफ़ेयर पुरस्कार, राष्ट्रीय फ़िल्म पुरस्कार और पद्म भूषण प्राप्त हैं। 2020 में उन्हें धर्मनिरपेक्षता और फ्री थिंकिंग को बढ़ावा देने में उनके योगदान के लिए रिचर्ड डॉकिंस अवार्ड से सम्मानित किया गया।

## व्यक्तिगत जीवन
जावेद अख़्तर का नाम देश का बहुत ही जाना-पहचाना नाम हैं। जावेद अख़्तर शायर, फ़िल्मों के गीतकार और पटकथा लेखक तो हैं ही, सामाजिक कार्यकर्त्ता के रूप में भी एक प्रसिद्ध हस्ती हैं। इनका जन्म 17 जनवरी 1945 को ग्वालियर में हुआ था। पिता जाँ निसार अख़्तर प्रसिद्ध प्रगतिशील कवि और माता सफ़िया अख़्तर मशहूर उर्दु लेखिका तथा शिक्षिका थीं। ज़ावेद प्रगतिशील आंदोलन के एक और सितारे लोकप्रिय कवि मजाज़ के भांजे भी हैं। अपने दौर के प्रसिद्ध शायर मुज़्तर ख़ैराबादी जावेद के दादा थे। पर इतना सब होने के बावजूद जावेद का बचपन विस्थापितों सा बीता। छोटी उम्र में ही माँ का आंचल सर से उठ गया और लखनऊ में कुछ समय अपने नाना नानी के घर बिताने के बाद उन्हें अलीगढ अपने ख़ाला के घर भेज दिया गया जहाँ के स्कूल में उनकी शुरूआती पढाई हुई।

जावेद ने दो विवाह किये हैं। उन कि पहली पत्नी से दो बच्चे हैं- फ़रहान अख़्तर और ज़ोया अख़्तर। फ़रहान पेशे से फ़िल्म निर्माता, निर्देशक, अभिनेता, गायक हैं। ज़ोया भी निर्देशक के रूप में अपने करियर कि शुरुआत कर चुकी हैं। उनकी दूसरी पत्नी फ़िल्म अभिनेत्री शबाना आज़मी हैं। 

भारत सरकार ने सन् २००७ में जावेद को पद्म भूषण से सम्मानित किया।

## पुरस्कार एवं सम्मान
* 2004 - किशोर कुमार सम्मान - गीतकार के क्षेत्र में
* 2020 - रिचर्ड डॉकिंस अवार्ड

## इन्हें भी देखें
* अदनान सामी
* सारा हैदर
* आरिफ़ मोहम्मद ख़ान
* शीबा असलम फ़हमी
* तारिक़ फ़तह
* तसलीमा नसरीन
* सलमान रुश्दी

## सन्दर्भ

## बाहरी कड़ियाँ
* 

श्रेणी:२००७ पद्म भूषण
श्रेणी:फ़िल्मफ़ेयर पुरस्कार विजेता
श्रेणी:जीवित लोग
श्रेणी:फ़िल्मी गीतकार
श्रेणी:उर्दू शायर
श्रेणी:साहित्य अकादमी द्वारा पुरस्कृत उर्दू भाषा के साहित्यकार
श्रेणी:हिंदी फ़िल्म पटकथा लेखक
श्रेणी:राष्ट्रीय फ़िल्म पुरस्कार विजेता
श्रेणी:पद्मश्री प्राप्तकर्ता
श्रेणी:1945 में जन्मे लोग
श्रेणी:साहित्य और शिक्षा में पद्म भूषण के प्राप्तकर्ता
दीपक पारेख

** दीपक पारेख ** को भारत सरकार द्वारा सन २००६ में उद्योग एवं व्यापार के क्षेत्र में पद्म भूषण से सम्मानित किया गया था। ये महाराष्ट्र से हैं।
## सन्दर्भ

श्रेणी:२००६ पद्म भूषण
श्रेणी:भारतीय बैंकर
साबरी खान

**साबरी खान** (उर्दू: استاد صابری خان&lrm;; 21 मई 1927 – 1 दिसंबर 2015) एक भारतीय सारंगी वादक थे, जिन्होंने इस भारतीय वाद्य को संपूर्ण विश्व में लोकप्रिय बनाया। उनका जन्म 21 मई, 1927 में मुरादाबाद उत्तर प्रदेश में हुआ था। ये सैनिया घराना से संबंधित वादक थे। संगीत में उनके महत्त्वपूर्ण योगदान के लिए उत्तर प्रदेश सरकार ने उन्हें वर्ष 1990 में संगीत नाटक अकादमी पुरस्कार तथा भारत सरकार ने 1992 में पद्मश्री से सम्मानित किया था। भारत सरकार द्वारा सन २००६ में कला के क्षेत्र में पद्म भूषण से सम्मानित किया गया था। ये दिल्ली से थे।1 दिसंबर, 2015 को उनका निधन सांस की बीमारी के कारण हो गया।
## सन्दर्भ

## बाहरी कड़ियाँ
*सारंगी वादक उस्ताद साबरी खान का निधन (वेब दुनिया हिन्दी) 
*सारंगी वादक उस्ताद साबरी खान नहीं रहे (आउटलूक हिन्दी)

श्रेणी:२००६ पद्म भूषण
के पी पी नाम्बियार

**के पी पी नाम्बियार** को भारत सरकार द्वारा सन २००६ में विज्ञान एवं अभियांत्रिकी के क्षेत्र में पद्म भूषण से सम्मानित किया गया था। ये केरल से थे।
## सन्दर्भ

नाम्बियार, के पी पी
श्रेणी:भारतीय वैज्ञानिक
श्रेणी:1929 में जन्मे लोग
श्रेणी:२०१५ में निधन
श्रेणी:केरल के लोग
दिनेशनन्दिनी डालमिया

** दिनेश नंदिनी डाल्मिया ** (16 फरवरी, 1928 – 25 अक्टूबर, 2007) हिन्दी साहित्यकार थीं। उनको भारत सरकार द्वारा सन २००६ में साहित्य एवं शिक्षा के क्षेत्र में पद्मभूषण से सम्मानित किया गया था।

दिनेश नन्दिनी का जन्म राजस्थान के उदयपुर शहर में हुआ थ। उन्होने सन् 1944 में नागपुर विश्वविद्यालय से हिन्दी साहित्य में एम.ए. किया।
छात्रजीवन से ही लिखना शुरू किया। गद्य-गीत रचना में विशेष रुचि रही। ये प्रसिद्ध उद्योगपति रामकृष्ण डालमिया की छठवीं तथा अंतिम पत्नी थी।

## प्रमुख कृतियाँ
; गद्य-गीत संग्रह
‘शबनम’, ‘मौक्तिमाल’, ‘शारदीया’, ‘दुपहरिया के फूल’, ‘वंशीरव’, ‘उनमन’, ‘स्पन्दन’, ‘शर्वरी’, ‘चिन्तन’

; कविता-संग्रह
‘सारंग’, ‘मनुहार’, ‘प्रतिच्छाया’, ‘उरवाती’, ‘इति’, ‘जागती हुई रात’, ‘हिरण्यगर्भा’

;उपन्यास
‘मुझे माफ़ करना’, ‘आहों की बैसाखियाँ’, ‘कंदी का धुआँ’, ‘सूरज डूब गया’, ‘फूल का दर्द’, ‘आँख मिचौली’, ‘यह भी झूठ है’

; कहानी-संग्रह
‘चूड़ी चटक गई।’

## सम्मान
उत्तर प्रदेश का ‘प्रेमचन्द पुरस्कार’, ‘सेकसरिया पुरस्कार’, ‘पद्मभूषण’ आदि से सम्‍मानित।

## सन्दर्भ

## बाहरी कड़ियाँ
*PADMA BHUSHAN DR. SMT. DINESH NANDINI DALMIA

श्रेणी:२००६ पद्म भूषण
श्रेणी:राजस्थान की महिला लेखिकाएँ
लोकेश चंद्र

अंगूठाकार|प्रो. लोकेश चन्द्र
**लोकेश चंद्र** (जन्म : १९२७) वेद, बौद्ध धर्म तथा भारतीय कला के प्रमुख विद्वान हैं। सम्प्रति वे भारतीय सांस्कृतिक संबंध परिषद के अध्यक्ष हैं।  वे भारतीय संस्कृति की अन्तरराष्ट्रीय अकादमी के भी निदेशक हैं। वे राज्य सभा के सदस्य रहे हैं तथा भारतीय इतिहास अनुसंधान परिषद के अध्यक्ष भी रहे हैं।  उन्हें भारत सरकार द्वारा सन २००६ में साहित्य एवं शिक्षा के क्षेत्र में पद्म भूषण से सम्मानित किया गया था।

लोकेश चन्द्र, महान भाषाशास्त्री एवं कोशकार डॉ रघुवीर के सुपुत्र हैं।

## सन्दर्भ

## बाहरी कड़ियाँ
*प्रो. लोकेश चन्द्र, भारतीय सांस्कृतिक संबंध परिषद् के अध्यक्ष

श्रेणी:२००६ पद्म भूषण
चंडीप्रसाद भट्ट

**चंडीप्रसाद भट्ट** (जन्म : सन् १९३४) भारत के गांधीवादी पर्यावरणवादी और समाजिक कार्यकर्ता हैं। उन्होने सन् १९६४ में गोपेश्वर में 'दशोली ग्राम स्वराज्य संघ' की स्थापना की जो कालान्तर में चिपको आंदोलन की मातृ-संस्था बनी। वे इस कार्य के लिये वे १९८२ में रेमन मैगसेसे पुरस्कार से सम्मानित हुए तथा वर्ष २००५ में उन्हें भारत सरकार द्वारा पद्मभूषण पुरस्कार दिया गया। भारत सरकार द्वारा साल २०१३ में उन्हें गांधी शांति पुरस्कार से भी सम्मानित किया गया।

अद्भुत जीवट को समर्पित चंडी प्रसाद भट्ट गांधी के विचार को व्यावहारिक रूप में आगे बढ़ाने में एक सफल जन नेता के रूप में उभरे हैं। ‘चिपको आंदोलन’ के रूप में सौम्यतम अहिंसक प्रतिकार के द्वारा वृक्षों एवं पर्यावरण के अंतर्संबंधों को सशक्तता से उभार कर उन्होंने संपूर्ण विश्व को जहां एक ओर पर्यावरण के प्रति सचेत एवं संवेदनशील बनाने का अभिनव प्रयोग किया, वहीं प्रतिकार की सौम्यतम पद्धति को सफलता पूर्वक व्यवहार में उतार कर दिखाया भी है। ‘पर्वत पर्वत, बस्ती बस्ती’ चंडी प्रसाद भट्ट की बेहतरीन यात्राओं का संग्रह है।

## परिचय
23 जून 1934 को निर्जला एकादशी के दिन गोपेश्वर गांव(बेत्रनी) (जिला चमोली) उत्तराखंड के एक गरीब परिवार में जन्मे श्री चंडी प्रसाद भट्ट सातवें दशक के प्रारंभ में सर्वोदयी विचार-धारा के संपर्क में आए और जयप्रकाश नारायण तथा विनोबा भावे को आदर्श बनाकर अपने क्षेत्र में श्रम की प्रतिष्ठा सामाजिक समरसता, नशाबंदी और महिलाओं-दलितों को सशक्तीकऱण के द्वारा आगे बढ़ाने के काम में जुट गए। वनों का विनाश रोकने के लिए ग्रामवासियों को संगठित कर 1973 से चिपको आंदोलन आरंभ कर वनों का कटान रुकवाया।

रूस, अमेरिका, जर्मनी, जापान, नेपाल, पाकिस्तान, बांग्लादेश, फ्रांस, मैक्सिको, थाईलैंड, स्पेन, चीन आदि देशों की यात्राओं, सैकड़ों राष्ट्रीय और अंतर्राष्ट्रीय सम्मेलनों में भागीदारी के साथ ही श्री भट्ट राष्ट्रीय स्तर की अनेक समितियों एवं आयोगों में अपने व्यावहारिक ज्ञान एवं अनुभव का लाभ-प्रदान कर रहे हैं। 1982 में रमन मैग्ससे पुरस्कार, 1983 में अरकांसस (अमेरिका) अरकांसस ट्रैवलर्स सम्मान, 1983 में लिटिल रॉक के मेयर द्वारा सम्मानिक नागरिक सम्मान, 1986 में भारत के माननीय राष्ट्रपति महोदय द्वारा पद्मश्री सम्मान, 1987 में संयुक्त राष्ट्र पर्यावरण कार्यक्रम द्वारा ग्लोबल 500 सम्मान, 1997 में कैलिफोर्निया (अमेरिका) में प्रवासी भारतीयों द्वारा इंडियन फॉर कलेक्टिव एक्शन सम्मान, 2005 में पद्म भूषण सम्मान, 2008 में डॉक्टर ऑफ साईंस (मानद) उपाधि, गोविंद वल्लभ पंत कृषि एवं प्रौद्योगिकी विश्वविद्यालय पंतनगर, 2010 रियल हिरोज लाईफटाईम एचीवमेंट अवार्ड सी.एन.एन. आई.बी.एन, -18 नेटवर्क तथा रिलाईंस इंडस्ट्रीज द्वारा सम्मान एवं पुरस्कार प्राप्त हुए हैं।

चंडी प्रसाद भट्ट को इंदिरा गांधी राष्ट्रीय एकता पुरस्कार दिया जाएगा। कांग्रेस अध्यक्ष सोनिया गांधी 31 अक्तूबर 2019 को पूर्व प्रधानमंत्री इंदिरा गांधी की पुण्यतिथि पर यह पुरस्कार प्रदान करेंगी। इसके तहत 10 लाख रुपये नकद और प्रशस्ति पत्र प्रदान किया जाएगा।
 77 वर्ष की उम्र के बावजूद भी उनमें उत्साह किसी नौजवान से कम नहीं है।

## सन्दर्भ

## बाहरी कड़ियाँ
* चिपको की ज़रुरत आज ज़्यादा है - भट्ट
* इस आपदा ने विकास की असलियत बतायी (चंडी प्रसाद भट्ट, 10 जनवरी 2011)
* भट्ट जैसे लोगों से बचा है भरोसा

श्रेणी:गांधी शांति पुरस्कार प्राप्तकर्ता
श्रेणी:मैगसेसे पुरस्कार विजेता
श्रेणी:गांधीवादी
श्रेणी:भारतीय पर्यावरणवादी
श्रेणी:२००५ पद्म भूषण
ए रामचंद्रन

** ए रामचंद्रन ** को भारत सरकार द्वारा सन २००५ में कला के क्षेत्र में पद्म भूषण से सम्मानित किया था। ये दिल्ली राज्य से हैं।

श्रेणी:२००५ पद्म भूषण

a
कोडुरु ईश्वर वरप्रसाद रेड्डी

**कोडुरु ईश्वर वरप्रसाद रेड्डी** (जन्म: 17 नवंबर 1948) एक भारतीय उद्यमी और वैक्सीन का उत्पादन करने वाली कंपनी शांत बायोटेकनिक्स के संस्थापक हैं। उन्हें भारत सरकार द्वारा सन २००५ में विज्ञान एवं अभियांत्रिकी के क्षेत्र में पद्म भूषण से सम्मानित किया था। वे आंध्र प्रदेश राज्य से हैं। उन्हें अपने प्रयासों के कारण श्री वेंकतेश्वर विश्वविद्यालय, गीतम् विश्वविद्यालय और विज्ञान विश्वविद्यालय द्वारा डॉक्टरेट से भी सम्मानित भी किया गया।

## शुरुआती जीवन
वरप्रसाद जी का जन्म नेलोर ज़िले के पपीरेड्डी पलम गाँव के एक किसान परिवार में हुआ था। वह अपने माता-पिता के एकमात्र संतान थे। श्रई वेंकतेश्वर विश्वविद्यालय से विज्ञान स्नातक प्राप्त करने के बाद उन्होंने आंध्र विश्वविद्यालय से अभियंता समाप्त की। उसके बाद उन्होंने 1971 वर्ष में पश्चिम जर्मनी के बिब्लिगेन विश्वविद्यालय से कंप्यूटर विज्ञान में डिप्लोमा प्राप्त की। उन्होंने ओस्मेनिया विश्वविद्यालय से व्यवसाय प्रशासन में स्नातक प्राप्त किया।

पेशे में इलेक्ट्रॉनिक्स अभियंता होने के बावजूद उन्होंने 7 वर्षों तक रक्षा वैज्ञानिक के रूप में काम किया, जिसके बाद उन्होंने APIDC (आंध्र प्रदेश औद्योगिक विकास निगम) के लिए भी काम किया। वह 1985 वर्ष में हैदराबाद बैटरी कंपनी में शामिल होकर ठेकेदार बने। इस कंपनी ने रक्षा के काम में आए उच्च-प्रदर्शन के बैटरी बनाए हैं।

## शांत बायोटेकनिक्स
वर्ष 1990 में वह एक जेनेवा में एक WHO सभा के हिस्सेदार बने, जहाँ उन्होंने ऐसी बातें सुनीं जो कहती हैं कि भारत हेपाटायटिस बी के लिए कोई हल नहीं निकाल पाया था और इसी बीमारी के चलते देश में हर रोज़ करीब 3 लाख लोगों की मृत्यु होती थी। उन्हें यह सुनने की आशा नहीं थी, और उन्होंने अंतर्राष्ट्रीय मान के साथ चलते हुए आम आदमी तक कम मूल्य के साथ वैक्सीन पहुँचाने के लक्ष्य से शांत बायोटेकनिक्स की शुरुआत की।

वेंकतप्रसाद से सन् 1993 में शांत बायोटेकनिक्स की स्थापना की, जिसने भारत का पहला स्वतंत्र रूप से विकसित किया गया हेपाटायटिस बी वैक्सीन बनाया। Shanvac-B नामक इस वैक्सीन को 1997 में पूरे राष्ट्र में लाया गया।

## सन्दर्भ


श्रेणी:२००५ पद्म भूषण
श्रेणी:1948 में जन्मे लोग
श्रेणी:जीवित लोग
श्रेणी:भारतीय वैज्ञानिक
श्रेणी:भारतीय उद्यमी
बाघ की गुफाएँ

**बाघ गुफाएं**, मध्य प्रदेश में धार जिले से ९७ किलोमीटर दूर विन्ध्य पर्वत के दक्षिणी ढलान पर हैं। ये इंदौर और वडोदरा के बीच में बाघिनी नदी के किनारे स्थित हैं। 

इन गुफाओं का सम्बन्ध बौद्ध धर्म से है। यहां अनेक बौद्ध मठ और मंदिर देखे जा सकते हैं। इन गुफाओं में चैतन्य हॉल में स्तूप हैं और रहने की कोठरी भी बनी हैं जहाँ बोद्ध भिक्षु रहा करते थे।

कुछ इतिहासकार इन्हें चौथी और पांचवी सदी में निर्मित मानते हैं, अधिकतर ७ वीं सदी में। 

अजन्ता और एलोरा गुफाओं की तर्ज पर ही बाघ गुफाएं बनी हुई हैं। इन गुफाओं में बनी प्राचीन चित्रकारी मनुष्य को आश्चर्य में डाल देती है। इन गुफाओं की खोज 1818 में डेन्जर फील्ड ने की थी। माना जाता है कि दसवीं शताब्दी में बौद्ध धर्म के पतन के बाद इन गुफाओं को मनुष्य ने भुला दिया था और यहां बाघ निवास करने लगे। इसीलिए इन्हें बाघ गुफाओं के नाम से जाना जाता है। बाघ गुफा के कारण ही यहां बसे गांव को बाघ गांव और यहां से बहने वाली नदी को बाघ नदी के नाम से जाना जाता है।

## छबिदीर्घा

File:Bagh_Caves_statues.jpg|मुराल मूर्तियाँ
File:PAINTING IN BAGH CAVE 2 Bodhisattva.jpg|बाघ गुफा संख्या-२ में बोधिसत्त्व का चित्र
File:Bagh Cave 4 Details of Painting-1.jpg|बाघ गुफा संख्या ४ के चित्र
File:BAGH Bodhisttva-1.jpg|बाघ गुफाएँ, बोधिसत्व के चित्र



Bagh Caves overview.jpg|गुफाओं का विहंगम दृष्य
Bagh Caves entrance.jpg|प्रवेश
Bagh Caves pillars.jpg|स्तम्भ
Bagh Caves front.jpg|गुफा का सामने का दृष्य
Bagh Caves monumental statue.jpg|चिरस्मरणीय मूर्तियाँ
Bagh Caves sign.jpg|भारतीय पुरातत्व सर्वेक्षण की सूचना


## इन्हें भी देखें
*अजन्ता की गुफाएँ
*एलोरा की गुफाएँ
*उदयगिरि
*बादामी के गुफा चित्र
*बराबर गुफाएँ

## बाहरी कड़ियाँ
* अपने में इतिहास समेटे बाघ की गुफाएँ (वेबदुनिया)
* जीवन व कला सौंदर्य का दर्शन है बाघ चित्र (मध्य प्रदेश पर्यटन)

श्रेणी:मध्य प्रदेश में पर्यटन आकर्षण
श्रेणी:धार ज़िला
श्रेणी:मध्य प्रदेश का इतिहास
सरदारा सिंह जोहल

** सरदारा सिंह जोहल ** को भारत सरकार द्वारा सन २००४ में अर्थ शास्त्र के क्षेत्र में पद्म भूषण से सम्मानित किया गया था। ये पंजाब राज्य से हैं।

श्रेणी:२००४ पद्म भूषण
अन्तर्राष्ट्रीय वायु यातायात संघ - विमानक्षेत्र कोड

** अन्तरराष्ट्रीय वायु यातायात संघ - विमानपत्तन कोड**, को *[[IATA स्थान परिचायक]]*, ” IATA स्टेशन कोड या सिर्फ स्थान परिचायक (लोकेशन कोड) के नाम से भी जाना जाता है।, यह एक त्रि-अक्षरीय कूट (कोड) है, जिसका प्रयोग विश्व के सभी नियुक्त विमानक्षेत्रों के लिये किया जाता है। यह कोड अन्तरराष्ट्रीय वायु यातायात संघ द्वारा निर्धारित किया जाता है। इन चिह्नों का उपयुक्त उदाहरण विमानपत्तन के चैक-इन डेस्क पर देखा जा सकता है। जहाँ पर सामान में लगे ‘बैगेज टैग’ में यह चिह्न सुस्पष्ट अंकित होता है।

यह कोड IATA प्रस्ताव-763 द्वारा निर्धारित किया जाता है।, इसका प्रबन्धन मॉन्ट्रियल में स्थित IATA मुख्यालय करता है। इन संकेतों को वर्ष में दो बार IATA एयरलाइन कूट निर्देशिका (कोडिंग डायरेक्ट्री) में प्रकाशित किया जाता है। यह कोड उस समय का अद्वितीय अंक होता हैं, यद्यपि कई अप्रचालित सांकेतिक अंकों को एक निर्धारित अन्तराल के पश्चात पुनः प्रयोग किया जा सकता है। कई देश जैसे कि कनाडा इन IATA संकेतों को अपने अधिकारिक वैमानिक प्रकाशनों में प्रयोग नहीं करते हैं।
IATA, यह कोड रेलवे स्टेशनों के लिये भी जारी करता है। IATA द्वारा चुनी गयी विमानक्षेत्र की सूची उपलब्ध है। IATA द्वारा सूचीबद्ध रेलवे स्टेशनों के कोडों को रेल कम्पनियाँ जैसे कि ऐम्ट्रैक, फ्रांसीसी राष्ट्रीय रेल कार्पोरेशन, ड्यूश बान एवं हवाई कम्पनियाँ आपसी सहमती और साझेदारी से प्रयोग में लाती हैं।

## इन्हें भी देखें

* ICAO विमानक्षेत्र कोड
* UN/LOCODE

## सन्दर्भ

## बाहरी कड़ियाँ
* IATA
* IATA Coding Systems
* संयुक्त राष्ट्र Code for Trade and Transport Locations (UN/LOCODE) - includes IATA codes
* 
* Database with extended search functionality 
* Searchable database includes both IATA and ICAO codes

श्रेणी:विमानक्षेत्र शब्दावली
श्रेणी:जियोकोड
विमानक्षेत्र कोड
विमानक्षेत्रों की सूची

अंगूठाकार|विमान क्षेत्र
## [[विमानक्षेत्रों की सूची IATA कोड अनुसार|IATA कोड अनुसार]]
A B C D E F G H I J K L M N O P Q R S T U V W X Y Z

## [[विमानक्षेत्रों की सूची ICAO कोड अनुसार|ICAO कोड अनुसार]]
A B C D E F G H I J K L M N O P Q R S T U V W (X is not used)  Y Z

## यातायात अनुसार
* विश्व के व्यस्ततम विमानक्षेत्र
* वायु यातायात अनुसार
* यात्री संख्या अनुसार
* अन्तर्राष्ट्रीय यात्री संख्या अनुसार
* माल यातायात अनुसार
;देश अनुसार
देश अनुसार
;महानगर अनुसार
महानगर अनुसार 
;इपोनिम अनुसार
विमानक्ष्त्रों के इपोनिम अनुसार   
## सैन्य स्थापन
सैन्य क्षेत्र

*
माधव विट्ठल कामत

right|thumb|300px|माधव विट्ठल कामत
**माधव विट्ठल कामत** (7 सितम्बर 1921 - 9 अक्टूबर 2014) भारत के पत्रकार थे। वे प्रसार भारती के पूर्व अध्यक्ष भी थे। १९६७-६९ के बीच वे सण्डे टाइम्स के सम्पादक भी रहे तथा १९६९-७८ के बीच टाइम्स ऑफ इण्डिया के वाशिंगटन सम्वाददाता रहे। वे इलस्ट्रेटेड वीकली ऑफ इण्डिया के सम्पादक भी रहे। वे मणिपाल संचार संस्थान (Manipal Institute of Communication) के मानद निदेशक भी थे। 

उन्होने लगभग ५० पुस्तकों की रचना भी की है जिनमें 'रिपोर्ट एट लार्ज' और नरेन्द्र मोदी के ऊपर लिखी गई 'नरेंद्र मोदी-द आर्किटेक्ट ऑफ मॉडर्न स्टेट' काफी प्रसिद्ध रहीं। २००४ में उन्हें साहित्य एवं शिक्षा के क्षेत्र में पद्मभूषण से सम्मानित किया गया था।

## परिचय
एम वी कामथ का जन्म 7 सितंबर 1921 में उडुपी में हुआ था। उनकी प्रारम्भिक शिक्षा मणिपाल में हुई जिसके बाद वह आगे की पढ़ाई के लिए मैंगलोर चले गए जहां से उन्होंने विज्ञान से स्नातक किया। पत्रकारिता में आने से पहले पांच साल तक उन्होंने बतौर केमिस्ट काम किया था। उन्होंने फ्री प्रेस जर्नल से अपनी पत्रकारिता की शुरूआत की और 1953 में बांबे यूनियन ऑफ जर्नलिस्ट के अध्यक्ष चुने गए।

वर्ष 2004 में कामथ को पद्म भूषण से सम्मानित किया गया था। उन्होंने 40 किताबें लिखीं, जिनमें 'गांधी-अ स्पिरिचुअल जर्नी', 'रिपोर्टर एट लार्ज' और 'नरेंद्र मोदी-द आर्किटेक्ट ऑफ अ मॉर्डन स्टेट' शामिल हैं। उन्होंने मीडिया में अपना करियर मुंबई के एक दैनिक 'फ्री प्रेस जर्नल' से बतौर रिपोर्टर 1946 में की थी और बाद में इसके सांध्य दैनिक 'फ्री प्रेस बुलेटिन' के लिए काम किया। बाद में वह 'द टाइम्स ऑफ इंडिया' से जुड़े और वर्ष 1967-69 के बीच 'द संडे टाइम्स' का संपादन किया। वह 10 साल तक वाशिंगटन में 'द टाइम्स ऑफ इंडिया' के संवाददता भी रहे।

मीडिया करियर के दौरान उन्होंने दिल्ली, वाशिंगटन, पेरिस, जेनेवा, न्यूयार्क तथा अन्य शहरों में काम किया। वर्ष 1981 में सेवानिवृत्ति के बाद उन्होंने मुंबई में रहने का फैसला किया और इस दौरान वह किताबें और विभिन्न राष्ट्रीय तथा अंतर्राष्ट्रीय प्रकाशनों में स्तंभ लिखते रहे। कामथ को प्रसार भारती का अध्यक्ष भी नियुक्त किया गया था। निधन तक वह मणिपाल इंस्टीट्यूट ऑफ कम्युनिकेशंस के मानद अध्यक्ष एवं निदेशक रहे।

## सन्दर्भ

श्रेणी:1921 में जन्मे लोग
श्रेणी:२०१४ में निधन
श्रेणी:२००४ पद्म भूषण
श्रेणी:भारतीय पत्रकार
पद्मा सुब्राह्मण्यम

** पद्मा सुब्राह्मण्यम ** को सन २००३ में भारत सरकार द्वारा कला के क्षेत्र में पद्म भूषण से सम्मानित किया था। ये तमिलनाडु राज्य से हैं।

श्रेणी:२००३ पद्म भूषण
तालियादिपरंबिल विटप्पा रामचंद्र शिनॉय

अंगूठाकार|शिणोय का चित्र
**तालियादिपरंबिल विटप्पा रामचंद्र शिनॉय** (10 जून 1941 – 17 अप्रैल 2018) भारतीय पत्रकार थे। शिनॉय साप्ताहिक पत्रिका *द वीक* और *संडे मैल* में सम्पादक भी रहे तथा ''इंडियन एक्सप्रेस'' और ''मलयाला मनोरमा'' में भी विभिन्न पदों पर रहा।

शिनॉय ने विभिन्न राष्ट्रीय और अंतरराष्ट्रीय समाचारपत्रों, वेबसाइट और पत्रिकाओं में राष्ट्रीय राजनीति, अर्थशास्त्र, सामाजिक मामले, अंतरराष्ट्रीय सम्बंध से लेकर वर्तमान स्थितियों पर योगदान दिया। उन्होंने *इंडियन एक्सप्रेस*, *ग्लफ़ न्यूज़*, रिडिफ, न्यूज़टाइम्स, *मातृभूमि*, इंडिया फर्स्ट फाउंडेशन में लिखा।

वो मूल रूप से केरल राज्य के एर्नाकुलम के चेरायी से थे।

वो इंडिया फर्स्ट फाउंडेशन के न्यासी बोर्ड के सदस्य थे। उन्हें सन् 2003 में भारत सरकार ने पद्म भूषण से सम्मानित किया गया।

17 अप्रैल 2018 को मणिपाल के कस्तुर्बा अस्पताल में उनका निधन हो गया। उनकी पत्नी का निधन 9 अप्रैल 2023 को हुआ जो एर्नाकुलम के महाराज कॉलेज में राजनीति की शिक्षिका थीं। उनके अजीत शिनॉय नामक एक पुत्र था जिनका निधन 13 अक्टूबर 2023 को हो गया।

## सन्दर्भ

श्रेणी:२००३ पद्म भूषण